En personbil overholdt ikke vigepligten og blev ramt af en lastbil i Pandrup i Nordjylland. Tre er kvæstet.

En 24-årig kvinde og en cirka 25-årig mand blev torsdag middag meget alvorligt kvæstet, da en personbil blev ramt af en lastbil i Pandrup. De to er indlagt, og deres tilstand er yderst kritisk, oplyser vagtchef Aage Pedersen, Nordjyllands Politi. Manden og kvinden kom omkring klokken 13.30 kørende på Jetsmark Kirkevej i Pandrup. I krydset ved Bredgade overholdt personbilens chauffør ikke vigepligten, men kørte ud på den tværgående vej og blev ramt af en lastbil. I første omgang forlød det, at manden ikke var kommet alvorligt til skade ved ulykken, men torsdag eftermiddag oplyser politiet, at også han er i livsfare. Også lastbilchaufføren er kommet til skade og bragt til sygehuset, men hans tilstand betegnes ikke som alvorlig. TV2/Nord skrev om ulykken kort efter den skete. Artiklen kan læses her